Na moru sad i nikad

Ujutro rano u ješonskoj vali

svi su brodi u fermu stali,

dimi se u cilon vali

koda su sumporelu takali.

More se cakli, zeleni,

na svo oko čovika ni.

A prin ne tako puno godišć do ovega doba,

u valu su se već tornovala tri, četiri broda,

a za njiman galebih cilo jato,

a na karmi svake ribe obilato.

Judi umorni ma zadovojni

zafalijedu Bogu ča nisu ostali glodni.

A danas ničega tega ni.

Zato se more jidi, pini, čarni,

jerbo se riba danas somo na peškariju kupuje,

a ko zno okli putuje.

A prin se je lovila sardela, gira, skuša, batovina,

a sad se riba lovi na puntu od takujina.

Ivona Matijašević, 7.b